turjo4nis/wikipedia-bn-dump-20250701 huggingface dataset:
ফেরদৌস জামান মুকুল

ফেরদৌস জামান মুকুল (-২ নভেম্বর ২০১২) বাংলাদেশের বগুড়া জেলার রাজনীতিবিদ, মুক্তিযোদ্ধা ও বগুড়া-৫ আসনের সাবেক সংসদ সদস্য।

প্রাথমিক জীবন 
ফেরদৌস জামান মুকুল ১৯৫০ সালে বগুড়া জেলার শেরপুর উপজেলার সীমাবাড়ি ইউনিয়নের ধনকুন্ডি গ্রামে জন্মগ্রহণ করেন।

রাজনৈতিক জীবন 
মুকুল একজন মুক্তিযোদ্ধা ও বগুড়া জেলার আওয়ামী লীগের সাধারণ সম্পাদক ছিলেন। বগুড়া সরকারি আজিযুল হক কলেজ ছাত্র সংসদের তিনি ভিপি ও বগুড়া জেলা ছাত্রলীগের সাধারণ সম্পাদক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগ থেকে বগুড়া-৫ আসনে সম্মিলিত বিরোধী দলের প্রার্থী হিসেবে সংসদ সদস্য নির্বাচিত হন।

তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে অংশ নিয়ে বগুড়া-৫ আসন থেকে পরাজিত হয়েছিলেন।

২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে তিনি দলীয় সিদ্ধান্তের বাইরে নির্বাচনে অংশ নেয়ায় দল থেকে বহিস্কার করা হয়। পরবর্তীতে বহিস্কারাদেশ প্রত্যাহার করা হলেও তিনি দলীয় রাজনীতিতে সক্রিয় ছিলেন না।

মৃত্যু 
২ নভেম্বর ২০১২ সালে বগুড়ার শামছুন্নাহার ক্লিনিকে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৫০-এর দশকে জন্ম
২০১২-এ মৃত্যু
বগুড়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
সিরাজুল হক তালুকদার

সিরাজুল হক তালুকদার (১৯১৯ - ২১সেপ্টেম্বর,১৯৮১) বাংলাদেশের বগুড়া জেলার রাজনীতিবিদ ও বগুড়া-৫ আসনের সাবেক সংসদ সদস্য।

প্রাথমিক জীবন 
সিরাজুল হক তালুকদার ১৯১৯ সালে বগুড়া জেলার তৎকালীন সারিয়াকান্দি উপজেলার (বর্তমান গাবতলি) বালিয়াদিঘী ইউনিয়নের কলাকোপা গ্রামে জন্মগ্রহণ করেন। তার পিতা খোশ মাহমুদ তালুকদার জোতদার ছিলেন ও মাতা অতেবজান বিবি। তার বড় ছেলে সাংবাদিক ও বগুড়া প্রেসক্লাবের অন্যতম প্রতিষ্ঠাতা অধ্যাপক মোজাম্মেল হক। ছোট ছেলে বগুড়া-৭ আসনের সাবেক সংসদ সদস্য হেলালুজ্জামান তালুকদার লালু।

রাজনৈতিক জীবন 
তালুকদার ১৯৬২ সালে মুসলিম লীগের মনোনীত প্রার্থী হিসেবে তৎকালীন পূর্বপাকিস্থান প্রাদেশিক পরিষদের সদস্য (এমপিএ) নির্বাচিত হন। এর পর ১৯৭৮ সালে বাংলাদেশ জাতীয়তাবাদী দলে যোগদান করেন। তিনি ১৯৭৯ সালের দ্বিতীয় জাতীয় সংসদ নির্বাচনে বগুড়া-৫ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন।

এছাড়াও তিনি গাবতলী উপজেলার বালিয়াদিঘী ইউনিয়ন পরিষদের চেয়ারম্যান, বগুড়া সদর পৌরসভার চেয়ারম্যান ও দুই মেয়াদে বগুড়া জেলাবোর্ডের সদস্য হিসেবে দায়িত্ব পালন করেন।

মৃত্যু 
সিরাজুল হক তালুকদার ২১ সেপ্টেম্বর ১৯৮১ সালে তৎকালীন পিজি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯১৯-এ জন্ম
১৯৮১-এ মৃত্যু
বগুড়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
টার্বিয়াম গ্যালিয়াম গারনেট

টার্বিয়াম গ্যালিয়াম গারনেট (টিজিজি) এক ধরনের সিন্থেটিক গারনেট, যার সাথে রাসায়নিক কম্পোজিশন Tb3Ga5O12। এটি একটি ফ্যারাডে রোটেটর উপাদান যা দুর্দান্ত স্বচ্ছতার বৈশিষ্ট্যযুক্ত এবং এটি লেজারের ক্ষতির প্রতিরোধী। টিজিজি লেজার সিস্টেমের জন্য অপটিক্যাল আইসোলেটর হিসেবে, ফাইবার অপটিক সিস্টেমের জন্য অপটিক্যাল সার্কুলেটার হিসেবে, অপটিকাল মডিউলেটারগুলিতে এবং বর্তমানে ম্যাগনেটিক ফিল্ড সেন্সরে ব্যবহৃত হতে পারে। টিজিজির একটি উচ্চ ভারডেট ধ্রুবক রয়েছে যা ফ্যারাডে প্রভাবের ফলস্বরূপ হয়। এই খনিজ ক্রিয়োজেনিক তাপমাত্রার কাছে আসার সাথে সাথে ভার্ডেট ধ্রুবকটি যথেষ্ট পরিমাণে বৃদ্ধি পায়। সর্বাধিক ভারডেট ধ্রুবকগুলি টের্বিয়াম ডোপড ঘন চকচকে গ্লাসে বা টিজিজির  ক্রিস্টালগুলিতে পাওয়া যায়। ফ্যারাডে এফেক্টটি ক্রোমাটিক (যেমন এটি তরঙ্গদৈর্ঘ্যের উপর নির্ভর করে) এবং সুতরাং ভার্ডেট ধ্রুবকটি তরঙ্গদৈর্ঘ্যের বেশ শক্তিশালী ফাংশন। ২৩২ এনএম-তে, টিজিজির জন্য ভারডেট ধ্রুবকটি −১৩১ রেড / (টি ·এম) বলে জানা গেছে, যেখানে ১০৬৪ এনএম এ এটি −৩৮ র‌্যাড / (টি ·এম)। এই আচরণের অর্থ হ'ল এক তরঙ্গদৈর্ঘ্যে নির্দিষ্ট ডিগ্রি রোটেশন দিয়ে তৈরি ডিভাইসগুলি দীর্ঘতর তরঙ্গদৈর্ঘ্যে অনেক কম ঘূর্ণন উৎপাদন করবে। অনেক ফ্যারাডে রোটেটর এবং আইসোলেটর (ফ্যারাডে রোটেটরের  কি পরিমাণ উপাদান ডিভাইসের চৌম্বকীয় ক্ষেত্রের মধ্যে ঢুকানো হয় তার উপর ভিত্তি করে) পরিবর্তনযোগ্য, এইভাবে, ডিভাইসটির ডিজাইনের (নকশার সীমার মধ্যে) মাধ্যমে লেজার ব্যবহারের জন্য টিউন করা যেতে পারে।

তথ্যসূত্র 

অক্সাইড
মিজোরাম সরকার

মিজোরাম সরকার হচ্ছে ভারতের মিজোরাম রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি মিজোরাম রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মিজোরাম সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং মিজোরাম বিধানসভা নামে একটি আইনসভা নিয়ে গঠিত। আইজল হচ্ছে মিজোরাম রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো মিজোরাম রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মিজোরামের প্রশাসনিক কার্যক্রম পরিচালিত হয়ে থাকে।

আইনবিভাগ 
মিজোরামের বর্তমান বিধানসভাটি এককক্ষবিশিষ্ট। মিজোরাম বিধানসভা মোট ৪০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
মিজোরামের রাজধানী আইজলে "আইজল বেঞ্চ" নামে আসাম রাজ্যের গুয়াহাটিতে অবস্থিত গৌহাটি উচ্চ ন্যায়ালযয়ের (উচ্চ আদালত বা হাইকোর্ট) একটি স্থায়ী বেঞ্চ রয়েছে। যা মিজোরাম রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

মন্ত্রিপরিষদ 

মিজোরামের মুখ্যমন্ত্রী জোরামথংগা নিম্নলিখিত মন্ত্রীদের সাথে ২০১৮ সালের ১৫ ডিসেম্বরে শপথ গ্রহণ করেছিলেন।

পূর্ণ মন্ত্রী

প্রতিমন্ত্রী

আরও দেখুন 
 ভারত সরকার

তথ্যসূত্র
এরিক রোমের

জঁ মারি মোরিস শেরের () বা মোরিস অঁরি জোযেফ শেরের (Maurice Henri Joseph Schérer) (জন্ম ২১শে মার্চ ১৯২০১১ই জানুয়ারি ২০১০) একজন ফরাসি চলচ্চিত্র পরিচালক, চলচ্চিত্র সমালোচক, সাংবাদিক, ঔপন্যাসিক, চিত্রনাট্যকার ও শিক্ষক ছিলেন। তিনি এরিক রোমের (Éric Rohmer; আ-ধ্ব-ব: [eʁik ʁomɛʁ]) নামেই পরিচিত ছিলেন।

দ্বিতীয় বিশ্বযুদ্ধের পরে ফরাসি নবকল্লোল পর্বের চলচ্চিত্র পরিচালকদের মধ্যে রোমের সর্বশেষ পরিচালক হিসেবে প্রতিষ্ঠা লাভ করেন। তিনি ১৯৫৭ খ্রিস্টাব্দ থেকে ১৯৬৩ খ্রিস্টাব্দ পর্যন্ত প্রভাবশালী চলচ্চিত্র গবেষণা সাময়িকী কাইয়ে দ্যু সিনেমা-র সম্পাদক হিসেবে কাজ করে। সেসময় তাঁর সহকর্মীরা (যাদের মধ্যে জঁ-ল্যুক গদার ও ফ্রঁসোয়া ত্র্যুফো-র নাম উল্লেখ্য) সমালোচক থেকে চলচ্চিত্র নির্মাতার ভূমিকায় অবতীর্ণ হচ্ছিলেন ও আন্তর্জাতিক খ্যাতি অর্জন করছিলেন।

রোমের নিজে ১৯৬৯ খ্রিস্টাব্দে এসে আন্তর্জাতিক পর্যায়ে স্বীকৃতি লাভ করেন; সেবছর তাঁর নির্মিত মা ন্যুই শে মো (Ma Nuit chez Maud, "মো-র বাসায় আমার এক রাত") অস্কার পুরস্কারের জন্য মনোনয়ন লাভ করে। এরপর ১৯৭১ সালে তিনি সান সেবাস্তিয়ান চলচ্চিত্র উৎসবে ল্য জ্যনু দ্য ক্লের (Le Genou de Claire "ক্লেরের হাঁটু" ; ১৯৭০) -এর জন্য এবং ১৯৮৬ সালে ল্য রেইয়োঁ ভের (Le Rayon Vert, "সবুজ রশ্মি") চলচ্চিত্রটির জন্য পুরস্কার লাভ করেন। ২০০১ সালে ভেনিস চলচ্চিত্র উৎসবে রোমার তাঁর সমগ্র কর্মজীবনের স্বীকৃতস্বরূপ একটি সোনালী সিংহ পুরস্কার লাভ করেন।

২০১০ খ্রিস্টাব্দে রোমের-এর মৃত্যুর পরে তার মৃত্যুসংবাদে ব্রিটিশ পত্রিকা দ্য ডেইলি টেলিগ্রাফ-এ তাঁকে "ফরাসি নবকল্লোলের সবচেয়ে দীর্ঘস্থায়ী চলচ্চিত্র নির্মাতা" হিসেবে বর্ণনা করা হয়, বলা হয় তিনি তাঁর সমসাময়িক সবাইকে ছাড়িয়ে কর্মজীবনের শেষ পর্বে এসেও "দর্শক দেখতে চায়, এমন চলচ্চিত্র নির্মাণ করে চলেছিলেন।"

তথ্যসূত্র 

ফরাসি চলচ্চিত্র পরিচালক
১৯২০-এ জন্ম
২০১০-এ মৃত্যু
ফরাসি চলচ্চিত্র সমালোচক
ফরাসি সাংবাদিক
জার্মান বংশোদ্ভূত ফরাসি ব্যক্তি
ফরাসি রোমান ক্যাথলিক
ফরাসি চিত্রনাট্যকার
জার্মান ভাষার চলচ্চিত্র পরিচালক
শ্রেষ্ঠ পরিচালনা বিভাগে রৌপ্য ভল্লুক বিজয়ী
২০শ শতাব্দীর ফরাসি ঔপন্যাসিক
ফরাসি পুরুষ ঔপন্যাসিক
ত্রিপুরা সরকার

ত্রিপুরা সরকার হচ্ছে ভারতের ত্রিপুরা রাজ্যের অন্তর্ভুক্ত ৮টি জেলার সর্বোচ্চ শাসনতান্ত্রিক কর্তৃপক্ষ। এটি ত্রিপুরা রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ত্রিপুরা সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ত্রিপুরা বিধানসভা নামে একটি আইনসভা নিয়ে গঠিত। আগরতলা হচ্ছে ত্রিপুরার রাজ্যের রাজধানী এবং এখানে রাজ্যের আইনসভা এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো ত্রিপুরা রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ত্রিপুরার সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে শ্রী সত্যদেব নারায়ণ আর্য ত্রিপুরার রাজ্যপাল হিসেবে দায়িত্ব পালন করছেন।

অন্যদিকে মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ত্রিপুরার প্রশাসনিক কার্যক্রম পরিচালিত হয়ে থাকে। বিজেপি দল থেকে নির্বাচিত বিপ্লব কুমার দেব হচ্ছেন ত্রিপুরার মুখ্যমন্ত্রী।

আইনবিভাগ 
ত্রিপুরার বর্তমান বিধানসভাটি এককক্ষবিশিষ্ট। ত্রিপুরা বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
ত্রিপুরা রাজধানী আগরতলায় ত্রিপুরা উচ্চ ন্যায়ালয় অবস্থিত। এই আদালত ত্রিপুরা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

মন্ত্রী পরিষদ

সাবেক মন্ত্রী

তথ্যসূত্র
পুভুক্কুল

পুভুক্কুল (আদিসয়ম নামেও পরিচিত) ১৯৯৮ সালে মুক্তিপ্রাপ্ত তামিল চলচ্চিত্র জিন্সের একটি সঙ্গীত। বৈরামুথুর গীতিতে এ আর রহমান এই সঙ্গীত বা গানটির  সুর ও সঙ্গীতায়জন করেছিলেন। তামিল ভাষার মূল সংস্করণের পাশাপাশি এই গানের 'পুভুলো দাগুনা' ও 'আজুবা' শিরোনামের তেলুগু ও হিন্দি সংস্করণ আছে। মূল তামিল(ও তেলুগু) সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। ছয়টি ভিন্ন দেশে চিত্রায়িত গানের ভিডিওতে তামিল অভিনেতা প্রশান্ত এবং প্রাক্তন মিস ওয়ার্ল্ড বিজয়ী অভিনেত্রী ঐশ্বর্যা রাই ঠোঁট মিলিয়েছিলেন।

গীত ও সঙ্গীতায়জন 
গীতিকার বৈরামুথু এই গানের গীতিতে জিন্স চলচ্চিত্রের ঐশ্বর্যা রাই অভিনীত 'মধুমিতা' চরিত্রটিকে বিশ্বের আশ্চর্য হিসাবে তুলনা ও "বিশ্বের অষ্টম আশ্চর্য" হিসেবে বর্ণনা করেন। এ এম রত্নম ও শিবগনেশ জুটি এবং জাভেদ আখতার 'পুভুলো দাগুনা' ও 'আজুবা' শিরোনামে এই গানের তেলুগু ও হিন্দি  সংস্করণের গীত লিখেছিলেন। এ্যালবাম প্রচ্ছদের সুত্রানুসারে এ আর রহমান এই গানসহ জিন্স চলচ্চিত্রের সকল গানের সুর আরোপ, সঙ্গীতায়জন ও কন্ঠ ধারণ চেন্নাইয়ের পঞ্চটন রেকর্ডিং স্টুডিও-তে করেন। তামিল ও তেলুগু  সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। হিন্দি সংস্করণটি হরিহরণ ও সাধনা সরগম গেয়েছিলেন।

চলচ্চিত্রায়ণ 
জিন্সের পরিচালক এস. শঙ্কর স্বীকার করেছিলেন যে প্রকৃত সপ্তাশ্চর্যের তালিকা না থাকায় কোন আশ্চর্য স্থান গুলিতে চিত্রগ্রহণ করা হবে তা নিয়ে চিন্তাভাবনা করা হয়েছিল। পরিচালক শঙ্কর, কুশীলব ও কলাকুশলীরা এই গান চিত্রায়ণের অভিজ্ঞতাকে "অত্যন্ত স্পষ্ট এবং স্মরণীয়" হিসাবে বর্ণনা করেছিলেন। পিসার হেলানো মিনার, কলোসিয়াম, এম্পায়ার স্টেট বিল্ডিং, চীনের মহাপ্রাচীর, তাজমহল, মিশরীয় পিরামিড এবং আইফেল টাওয়ারে দৃশ্যধারণের জন্য চলচ্চিত্রের কলাকুশলীরা ত্রিশ দিন ব্যাপী বিশ্বভ্রমণ করেছিলেন। প্যারিসের চিত্রগ্রহণ চলাকালে প্রিন্সেস ডায়ানার মৃত্যু হয়, একারণে চিত্রগ্রহণ বিলম্বিত হয়েছিল।

গানের প্রথম অংশের চিত্রগ্রহণ ফ্রান্সের প্যারিসে শুরু হয়ে ইতালির রোম এবং পিসায় চলে আসে। দ্বিতীয় অংশ মার্কিন যুক্তরাষ্ট্রের নিউ ইয়র্ক সিটিতে,  মিশরের গিজা এবং চীনের মহাপ্রাচীরে এবং শেষ অংশ ভারতের তাজমহলে ধারণ করা হয়।

মুক্তি 
১৯৯৮ সালের ৯ মার্চ গানটি জিন্স চলচ্চিত্রের সঙ্গীত এ্যালবামের অংশ হিসেবে বিভিন্ন রেকর্ডিং লেবেল হতে ক্যাসেট ও কম্প্যাক্ট ডিস্ক ফরম্যাটে মুক্তি পেয়েছিল। জিন্স চলচ্চিত্রের অন্যান্য গানের সাথে এই গানটিও জনপ্রিয় হয়েছিল।

তথ্যসূত্র 

চলচ্চিত্রের গান
ভারতীয় গান
১৯৯৮-এর গান
তামিল ভাষার গান
তেলুগু ভাষার গান
হিন্দি গান
সারাহ মাহবুব খান

সারাহ মাহবুব খান (জন্ম: ৯ ফেব্রুয়ারি ১৯৯১) হল রাওয়ালপিন্ডিতে জন্মগ্রহণকারী একজন পাকিস্তানি টেনিস খেলোয়াড়, যে পাকিস্তানের হয়ে ফেড কাপে খেলেছে, যাতে ২-৮ জয়-পরাজয় নির্ধারিত হয়েছিল।

জন্ম ও প্রাথমিক জীবন 
সারাহ মাহবুব খান ১৯৯১ সালের ৯ ফেব্রুয়ারি পাকিস্তানের রাওয়ালপিন্ডিতে জন্মগ্রহণ করেন। তার পিতা মাহবুব খান একজন টেনিস প্রশিক্ষক ছিলেন। ২০০৪ সালে সারাহ পাকিস্তানের সবচেয়ে কমবয়সী জাতীয় চ্যাম্পিয়ন হওয়ার গৌরব অর্জন করে। তার বয়স হয়েছিল মাত্র ১৪ বছর।

কর্মজীবন 
২০০৫ সাল থেকে সে পাকিস্তানের শীর্ষ টেনিস খেলোয়াড় হয়ে ওঠেছিল। সারাহ পাকিস্তানের একমাত্র খেলোয়াড় যে জাতীয় পর্যায়ে ক্লে, হার্ড ও গ্রাস সকল বিভাগে চ্যাম্পিয়ন হয়েছে এবং নারীদের জাতীয় র্যাংকিংয়ে রেকর্ড সংখ্যক শিরোপা জয় করেছে।

২০১০ সালের অক্টোবরে সারাহ মাহবুব খান প্রথম পাকিস্তানি মহিলা টেনিস খেলোয়াড় হিসেবে পাকিস্তানের বাইরে আইটিএফ টুর্নামেন্টের প্রধান ড্রয়ের জন্য যোগ্যতা অর্জন করেছিল। এবং প্রথম পাকিস্তানি হিসেবে আইটিএফ টুর্নামেন্টের কোয়াটার ফাইনালে প্রবেশ করেছিল, যাতে তার সহযোগী ছিল ইরিনা এবং টুর্নামেন্টটি মিশরের আইন সুখনায় অনুষ্ঠিত হয়েছিল।

২০১১ সালের মে মাসে সে নিউ মেক্সিকো বিশ্ববিদ্যালয় দলের হয়ে খেলার জন্য চুক্তিবদ্ধ হয়েছিল। এরপর সে ভার্জিনিয়ার জেমস মেডিসন বিশ্ববিদ্যালয়ে ভর্তি হয় এবং বিশ্ববিদ্যালয় দলের হয়ে চার বছর খেলেছিল। ২০১৫ সালে গ্রাজুয়েশন শেষ হলে সারাহ পাকিস্তানে ফিরে আসে।

তথ্যসূত্র

১৯৯১-এ জন্ম
জীবিত ব্যক্তি
পাকিস্তানি মহিলা টেনিস খেলোয়াড়
পাঞ্জাব, পাকিস্তানের মহিলা ক্রীড়াবিদ
রাওয়ালপিন্ডির ব্যক্তি
জেমস মেডিসন বিশ্ববিদ্যালয়ের প্রাক্তন শিক্ষার্থী
২০১৮ এশিয়ান গেমসে টেনিস খেলোয়াড়
পাকিস্তানের এশিয়ান গেমস প্রতিযোগী
দক্ষিণ এশীয় গেমসে ব্রোঞ্জপদক বিজয়ী পাকিস্তানি
এশিয়ান গেমসে পাকিস্তানের প্রতিযোগী
২১শ শতাব্দীর পাকিস্তানি নারী
সৌরমণ্ডল

সৌরমণ্ডল হল সূর্য কর্তৃক তৈরি, সূর্যের পারিপার্শ্বিক বুদবুদের মত একটি মহাজাগতিক অঞ্চল। প্লাজমা পদার্থবিজ্ঞানের ভাষায় সৌরমণ্ডল হলো সূর্য কর্তৃক পারিপার্শ্বিক অন্তনাক্ষত্রিক পদার্থে সৃষ্ট একটি খোল। সৌরমণ্ডলের এই "বুদবুদটি" ক্রমাগত সূর্য কর্তৃক সৃষ্ট প্লাজমা (সৌর বায়ু) দ্বারা "স্ফীত" হয়। সৌরমণ্ডলের বাইরে সৌর প্লাজমা নিজেকে আকাশগঙ্গা ছায়াপথ থেকে প্রবেশ করা আন্তঃনাক্ষত্রিক প্লাজমার কাছে নিজেকে সপে দেয়। সৌরমণ্ডলের ভেতরে ও বাইরে বিকিরণ মাত্রার তফাৎ থাকে; পৃথকভাবে, সৌরমণ্ডলের অভ্যন্তরভাগে মহাজাগতিক রশ্মি বহির্ভাগের থেকে কম প্রতুল। ফলে, এর অভ্যন্তরীণ গ্রহসমূহ (পৃথিবী সহ) আংশিকভাবে এদের প্রভাব থেকে রক্ষা পায়। বলা হয়, অ্যালেক্সান্ডার জে ডেসলার ইংরেজি "হেলিওস্ফিয়ার" (Heliosphere) শব্দটি উদ্ভাবন করেন, যিনি ১৯৬৭ সালে বৈজ্ঞানিক রচনাবলীতে প্রথম এই শব্দটি ব্যবহার করেন। সৌরমণ্ডলের বৈজ্ঞানিক অধ্যায়নকে বলা হয় সৌরমণ্ডল পদার্থবিজ্ঞান (Heliophysics হেলিওফিজিক্স) যার মধ্যে মহাকাশ আবহাওয়া ও মহাকাশ জলবায়ুও অন্তর্ভুক্ত।

সৌরমণ্ডলের ব্যাসার্ধের প্রথম ১ হাজার কোটি কিলোমিটারে সৌর বায়ু ঘণ্টায় ১০ লক্ষ কিলোমিটারেরও বেশি গতিবেগে গমন করে। যতই এটি আন্তঃনাক্ষত্রিক পদার্থের সাথে অন্তর্হিত হয়, ততোই এর বেগ কমতে থাকে এবং এক সময় থেমে যায়। যেখানে এর আন্তঃনাক্ষত্রিক বেগ কমে যায়, তাকে বলে অন্ত অভিঘাত (Termination Shock টার্মিনেশন শক)। এর পরের অংশটি হলো  সৌরখাপ (Heliosheath, হেলিওশিথ) যা বহিস্থ পরিমণ্ডল পর্যন্ত বিস্তৃত। সৌরমণ্ডলের সর্ববহিস্থ স্তরকে বলা হয় সৌর-নিবৃত্তি (Heliopause হেলিওপজ)। যেখানে বিপরীত দিক থেকে আসা আন্তঃনাক্ষত্রিক পদার্থ সৌরমণ্ডলের সাথে সংঘর্ষ করে ধীর হয়ে যায় তাকে বলে ধনু অভিঘাত (Bow shock, বো শক)। সৌরমণ্ডলের সামগ্রিক আকার ধূমকেতুর মত - এক পাশে প্রায় গোলীয় কিন্তু অপর পাশে একটি লম্বা লেজের মত অংশ যুক্ত। লেজের মত অংশটি  সৌর লেজ (Heliotail হেলিওটেইল) হিসেবে পরিচিত।

ভয়েজার কর্মসূচি|র দুইটি মহাকাশযান ভয়েজার ১ ও ভয়েজার ২ অন্ত অভিঘাত ও সৌরখাপ অতিক্রম করে সৌরমণ্ডলের বহিস্থ এলাকা অন্বেষণ করেছে। ২০১৩ সালে নাসা ঘোষণা দেয় যে, ২০১২ সালের ২৫শে আগস্ট ভয়েজার ১ সৌরনিবৃত্তির সম্মুখীন হয়েছে। এসময় মহাকাশযানটি প্রায় ৪০ গুণ বেশি প্লাজমা ঘনত্ব পরিমাপ করে। ২০১৮ সালে নাসা ঘোষণা দেয় যে সেই বছরের ৫ই নভেম্বর মহাকাশযান ভয়েজার ২ সৌরনিবৃত্তি উতরে গিয়েছে। যেহেতু হেলিওপজ সূর্য ও অবশিষ্ট ছায়াপথ কর্তৃক তৈরী পদার্থের মাঝে সীমানা সূচিত করে, তাই ভয়েজার মহাকাশযান দ্বয়কে, যারা সৌরনিবৃত্তি ছেড়ে গিয়েছে, বলা যায় তারা আন্তনাক্ষত্রিক মহাকাশে পৌছে গিয়েছে।

আরও দেখুন
পায়োনীয়ার ১১
পায়োনীয়ার ১০
লুনা ১
নিউ হরাইজন্স
কাইপার বেষ্টনী

তথ্যসূত্র

আরও পড়ুন

বহিঃসংযোগ

Moving into Interstellar Space (Artist Concept) 
"Cassini Data Helps Redraw Shape of Our Solar System" 2010
Publications in Refereed Journals
Voyager Interstellar Mission Objectives
The Heliosphere (Cosmicopia)
NASA GALEX (Galaxy evolution Explorer) homepage at Caltech
The Solar and Heliospheric Research Group at the University of Michigan 
Ribbon at Edge of Our Solar System: Will the Sun Enter a Million-Degree Cloud of Interstellar Gas this century ?
A Big Surprise from the Edge of the Solar System  (NASA 06.09.11)

প্লাজমা পদার্থবিজ্ঞান
নেপচুনোত্তর অঞ্চল
ভয়েজার কর্মসূচি
সূর্য
নেপচুন-বহিঃস্থ অঞ্চল
ঝাড়খণ্ড সরকার

ঝাড়খণ্ড সরকার হচ্ছে ভারতের ঝাড়খণ্ড রাজ্য তথা এর অন্তর্ভুক্ত ২৪টি জেলার সর্বোচ্চ শাসনতান্ত্রিক কর্তৃপক্ষ। এটি ঝাড়খণ্ড রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ঝাড়খণ্ড সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ঝাড়খণ্ড বিধানসভা নামে একটি আইনসভা নিয়ে গঠিত। রাঁচি হচ্ছে ঝাড়খণ্ডের রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত।

নির্বাহী বিভাগ 
ভারতের অন্যান্য রাজ্যের মতো ঝাড়খণ্ড রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ঝাড়খণ্ডের সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে দ্রৌপদী মুর্মু ঝাড়খণ্ডের রাজ্যপাল হিসেবে দায়িত্ব পালন করছেন।

অন্যদিকে ঝাড়খণ্ড মুক্তি মোর্চার নেতা হেমন্ত সোরেন হচ্ছেন ঝাড়খণ্ডের বর্তমান মুখ্যমন্ত্রী। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ঝাড়খণ্ডের প্রশাসনিক কার্যক্রম পরিচালিত হয়ে থাকে।

আইনবিভাগ 
ঝাড়খণ্ডের বর্তমান বিধানসভাটি এককক্ষবিশিষ্ট। ঝাড়খণ্ড বিধানসভা মোট ৮১ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর।

বিচার বিভাগ 
ঝাড়খণ্ডের রাজধানী রাঁচিতে ঝাড়খণ্ড উচ্চ ন্যায়ালয় অবস্থিত। এই আদালত ঝাড়খণ্ড রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে।

আরও দেখুন 
 ভারত সরকার

তথ্যসূত্র
সাবা আজিজ

সাবা আজিজ (জন্ম: ২৬ নভেম্বর ১৯৮৮) একজন পাকিস্তানি প্রাক্তন এক নম্বর মহিলা টেনিস খেলোয়াড়।
২০১১-২০১৩ সালে তিনি পাকিস্তানের হয়ে ফেড কাপে প্রতিনিধিত্ব করেছেন।

২০১১ সালে, সাবা আজিজ সারা মনসুর, সারা মাহবুব খান ও উশনা সুহেলের সাথে এক দশকের অনুপস্থিতির পরে ফেড কাপ প্রতিযোগিতায় পাকিস্তানের হয়ে পুনরায় প্রবেশ করার ইতিহাস রচনা করেছিলেন।

সাবা প্রথম পাকিস্তানি নারী টেনিস খেলোয়াড় হিসেবে আইটিএফ ফিচার মূল ড্র ম্যাচে জয় পেয়েছিলেন এবং ২০০৮ সালে একটি ব্যাংকিং পয়েন্ট অর্জন করে। আইটিএফ জুনিয়র ক্রমধারায় সাবা বিশ্বের ৪৫৭ তম স্থানে ছিল।

সাবা কিউটিএফ-আন্তমহাদেশীয় টেনিস ওপেনে (দোহা, কাতার ১২ নভেম্বর) একক শিরোপা এবং স্মাস টেনিস অ্যাকাডেমি চ্যাম্পিয়নশিপে (দোহা, কাতার ১৫ মে) ডাবল শিরোপা জিতেছে।

তথ্যসূত্র

১৯৮৮-এ জন্ম
জীবিত ব্যক্তি
লাহোরের ব্যক্তি
পাকিস্তানি মহিলা টেনিস খেলোয়াড়
লন্ডন বিশ্ববিদ্যালয়ের প্রাক্তন শিক্ষার্থী
লাহোরের ক্রীড়াবিদ
ফুলব্রাইট বৃত্তিধারী
এস এম সিরাজুল ইসলাম সুরুজ

এস এম সিরাজুল ইসলাম সুরুজ বাংলাদেশের বগুড়া জেলার রাজনীতিবিদ, মুক্তিযোদ্ধা ও বগুড়া-৬ আসনের সাবেক সংসদ সদস্য।

প্রাথমিক জীবন 
এস এম সিরাজুল ইসলাম সুরুজ বগুড়া জেলায় জন্মগ্রহণ করেন।

রাজনৈতিক জীবন 
সুরুজ একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বগুড়া-৬ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
বগুড়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
ওয়াজেদ হোসেন তরফদার

ওয়াজেদ হোসেন তরফদার বাংলাদেশের বগুড়া জেলার রাজনীতিবিদ, আইনজীবী ও বগুড়া-৬ আসনের সাবেক সংসদ সদস্য।

প্রাথমিক জীবন 
ওয়াজেদ হোসেন তরফদার ১৯২৯ সালে বগুড়া জেলায় জন্মগ্রহণ করেন।

রাজনৈতিক জীবন 
তরফদার একজন আইনজীবী। তিনি ১৯৭৯ সালের দ্বিতীয় জাতীয় সংসদ নির্বাচনে বগুড়া-৬ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
১৯২৯-এ জন্ম
বগুড়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জীবিত ব্যক্তি
আমিনুল ইসলাম সরকার

আমিনুল ইসলাম সরকার পিন্টু বাংলাদেশের বগুড়া জেলার রাজনীতিবিদ, মুক্তিযোদ্ধা ও বগুড়া-৭ আসনের সাবেক সংসদ সদস্য।

প্রাথমিক জীবন 
আমিনুল ইসলাম সরকার বগুড়া জেলায় জন্মগ্রহণ করেন।

রাজনৈতিক জীবন 
সরকার একজন মুক্তিযোদ্ধা। তিনি জাতীয় পার্টি (এরশাদ) থেকে জাতীয় পার্টি (মঞ্জু) হয়ে আবার জাতীয় পার্টিতে যোগদেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে বগুড়া-৭ আসন থেকে সংসদ সদস্য নির্বাচিত হন।

১৯৯১ সালের পঞ্চম ও ১২ জুন ১৯৯৬ সালের সপ্তম সংসদ নির্বাচনে জাতীয় পার্টি (এরশাদ) থেকে মনোনয়ন নিয়ে ও ২০১৪ সালের দশম জাতীয় সংসদ নির্বাচনে জাতীয় পার্টি (মঞ্জু) থেকে প্রার্থী হয়ে বগুড়া-৭ আসন থেকে পরাজিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বগুড়া জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
উশনা সুহেল

উশনা সুহেল (জন্ম: ২৬ জুন ১৯৯৩) লাহোরে জন্মগ্রহণকারী একজন পাকিস্তানি মহিলা টেনিস খেলোয়াড়। তিনি পাকিস্তানের হয়ে ফেড কাপে খেলেছিলেন, যাতে ১৪-২৯ জয়-পরাজয় নির্ধারিত হয়। ১২ ডিসেম্বর ২০১৬ সালে সুহেল বিশ্বের একক ক্রমে তিনি তার সবচেয়ে সেরা ৯৪৩ নাম্বারে উপনিত হন। ১১ জুলাই ২০১৬ সালে তিনি বিশ্ব দ্বৈত ক্রমের ৮৬৪ নাম্বারে ছিলেন।

কর্মজীবন 
উশনা সুহেল আইটিএফ প্রো সার্কিট ট্যুরে পাকিস্তানের প্রতিনিধিত্ব করেছেন। তিনি ২০১৬ সালে ভারতের গুয়াহাটিতে অনুষ্ঠিত দক্ষিণ এশীয় গেমসে টেনিসের একক ও মিশ্র দ্বৈতে ব্রোঞ্জ পদক জিতেন। যা ছিল টেনিস ইতিহাসে একক ও দ্বৈতে পাকিস্তানের প্রথম বিশ্বরেকর্ড।

২০১৪ সালে সারা মনসুর সহ সুহেল প্রথম পাকিস্তানি নারী টেনিস খেলোয়াড় হিসেবে এশিয়ান গেমসে অংশগ্রহণ করেছিলেন, যা দক্ষিণ কোরিয়ার ইন্চনে অনুষ্ঠিত হয়েছিল।

তথ্যসূত্র 

১৯৯৩-এ জন্ম
জীবিত ব্যক্তি
লাহোরের ব্যক্তি
পাকিস্তানি মহিলা টেনিস খেলোয়াড়
২০১৪ এশিয়ান গেমসে টেনিস খেলোয়াড়
২০১৮ এশিয়ান গেমসে টেনিস খেলোয়াড়
দক্ষিণ এশীয় গেমসে ব্রোঞ্জপদক বিজয়ী পাকিস্তানি
পাকিস্তানের এশিয়ান গেমস প্রতিযোগী
টেনিসে দক্ষিণ এশীয় গেমস পদক বিজয়ী
লাহোরের ক্রীড়াবিদ
এশিয়ান গেমসে পাকিস্তানের প্রতিযোগী
২১শ শতাব্দীর পাকিস্তানি নারী
জেরকাওয়া

জেরকাওয়া () আন্দ্রেই তার্কভ্‌স্কি পরিচালিত ১৯৭৫ সালের রুশ শৈল্পিক চলচ্চিত্র। এটি তার্কভ্‌স্কির পিতা আর্সেনি তার্কভ্‌স্কির আংশিক আত্মজীবনীমূলক, রীতিবিরুদ্ধ গঠনমূলক এবং তার রচিত ও পঠিত কবিতা অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেন মার্গারিতা তেরেখভা, ইগনাত দানিলৎসেভ, আল্লা দেমিদভা, আনাতলি সলনিৎসিন, এবং তার্কভ্‌স্কির স্ত্রী লারিসা তার্কভ্‌স্কি ও মাতা মারিয়া ভিশনিয়াকভা। ইন্নোকেন্তি স্মোকতুনভ্‌স্কি কণ্ঠ প্রদান করেন এবং এদুয়ার্দ আর্তেমিয়েভ সঙ্গীত ও শব্দমিশ্রণ করেন।

জেরকাওয়া চলচ্চিত্রটি মার্কিন যুক্তরাষ্ট্রে মিরর শিরোনামে মুক্তি পায়। সমালোচক ও দর্শকগণ চলচ্চিত্রটির উচ্চ-প্রশংসা করে, তবে অনেকেই এর বর্ণনার ধরনকে অবোধগম্য বলে মনে করেন। মুক্তির পর থেকেই চলচ্চিত্রটি বিপুল খ্যাতি অর্জন করে। ২০১২ সালে ব্রিটিশ ফিল্ম ইনস্টিটিউটের সাইট অ্যান্ড সাউন্ডের ভোটে এটি সর্বকালের সেরা চলচ্চিত্রের তালিকায় সমালোচকদের বিচারে ১৯তম স্থান এবং পরিচালকদের বিচারে ৯ম স্থান অধিকার করে। এছাড়া অনেক রুশ ব্যক্তি চলচ্চিত্রটিকে তার্কভ্‌স্কির নির্মিত তাদের সবচেয়ে প্রিয় কর্ম বলে গণ্য করেন।

কুশীলব
 মার্গারিতা তেরেখভা - মারিয়া/মাশা/মারুসিয়া, আলেক্সেইয়ের মা; নাটালিয়া, আলেক্সেইয়ের স্ত্রী
 ইগনাত দানিলৎসেভ - কিশোর আলেক্সেই ও ইগনাত, আলেক্সেইয়ের পুত্র
 লারিসা তার্কভ্‌স্কি - নাদেঝদা, আলেক্সেইয়ের প্রতিবেশী
 আল্লা দেমিদভা - লিজা, মারিয়ার বান্ধবী
 আনাতলি সলনিৎসিন - ফরেনসিক ডাক্তার ও পদচারী
 তামারা ওগরদনিকভা - ন্যানি ও চায়ের টেবিলে অপরিচিত মহিলা
 আর্সেনি তার্কভ্‌স্কি - বর্ণনাকারী/কবি (কণ্ঠ)
 ফিলিপ ইয়াঙ্কভ্‌স্কি - শিশু আলেক্সেই
 মারিয়া ভিশনিয়াকভা - বয়স্ক মারিয়া
 ওলেগ ইয়াঙ্কভ্‌স্কি - আলেক্সেইয়ের পিতা
 ইন্নোকেন্তি স্মোকতুনভ্‌স্কি - প্রাপ্তবয়স্ক আলেক্সেই (কণ্ঠ)
 ওলগা কিজিলভা - লাল চুলওয়ালা তরুণী

তথ্যসূত্র

বহিঃসংযোগ

 

১৯৭৫-এর চলচ্চিত্র
১৯৭০-এর দশকের নাট্য চলচ্চিত্র
রুশ চলচ্চিত্র
রুশ নাট্য চলচ্চিত্র
সোভিয়েত চলচ্চিত্র
সোভিয়েত নাট্য চলচ্চিত্র
মসফিল্মের চলচ্চিত্র
অসরলরৈখিক চলচ্চিত্র
১৯৩৫-এর পটভূমিতে চলচ্চিত্র
১৯৪০-এর দশকের পটভূমিতে চলচ্চিত্র
১৯৬৯-এর পটভূমিতে চলচ্চিত্র
অস্তিত্ববাদী কাজ
১৯৭৫-এর নাট্য চলচ্চিত্র
রাশিয়ার পটভূমিতে চলচ্চিত্র